Tubiret : tafaska «Γer di tmeYra», annar n tYuri i Ynelmaden
Tazrigt tis 8 n tfaska «Γer di tmeYra» tella-d di temkarḍit tamenzut n tYuri tazayezt Rabah Saidani di temdint n Tubiret. Irmad-a llan-d i lmend n yinelmaden i wakken ad d-sqerben Yer-sen taYuri, idles, akk d temsizlin gar-asen ladYa segmi llan deg umaris si 15 MeYres ar ass-a. Ilaq ad neḥsu belli semmuset (05) n tezrigin timezwura llant-d deg uxxam n yedles Ali Zamoum, Kradet (03) tineggura uYalent ttwasedsunt di temkarḍit Rabah Saidani akka am tneggarut-a, tis tamet (08). Axxam-a adelsan azayez llan deg-s azal n 12 000 n yizwal n yedlisen, yerna cudden-d Yer-s 1 000 n yimeltaY. «12 n tesmilin, gar-asen yiwen i wid ur nsel ur nettmeslay, wayeḍ n tutlayin, (tamaziYt, taɛrabt, tarumit, taglizit, taspanyulit) ) d wid n tYuri d temsizlin i d-yellan di tfaska-a” akken i Y-d-tenna Massa Hocini Nassima,tanemhalt n temkarḍit.
Inelmaden, yellan deg yimuras iYurbizen, ttalmaden ad Yren, ad arun, ad xedmen unuYen deg unnar n usgenfu d wuraren ur d-nusi yewɛar am wad-nni n uYerbaz. Tafaska-a ttekkent deg-s aṭas n tdukliwin d-yusan si twilayin tiyaḍ am Sidi Belɛabbas, Lezzayer tamaneYt, Bgayet, Clef. Yerna I wakken imḍebren n tfaska ad sqerben irmad-is Yer tuddar d tYiwanin ibaɛden , yeneɛzalen, heggan-d yiwen n wallal n usiweḍ ara yawin idlisen d uraren alma Yer imukan-a am Ɛǧiba, Dirah, Laxḍaria, Borǧ Uxris … Iswiyen n tfaska-a «d asḥemmel n tYuri d useqreb n wedlis Yer inelmaden » d awal i Y-d tenna tanemhalt n temkarḍit.
Deg wakud I deg nella, anida taYuri tuYal twexxer s waṭas di tmurt-nneY (macci aṭas n yemdanen i yeqqaren), timliliyin, tifaskiwin d tirmad am wi d ayen yelhan, yerna ilaq ad ggten ma nhegga-asen akken iwulem. Imusnawen d wid yettwaselYan i waya i wakken ad welhan imeẓyanen, ad as-nesḥemlan adlis d tYuri. Tayri n udlis d tYuri, d ccerṭ amezwaru, ayen niḍen ad d-yas iman-is.
Slimane Chabane
kab_Latn kab_Latn kab_Latn kab_Latn xho_Latn